Méhészek, méhek vándorlásával kapcsolatos ügyek
Ügyleírás
Méhészet: egy telephelyen méhlakásban (fatönkben, kasban, kaptárban, szállítható, vontatható, stabil méhesházban) tartott méhcsaládok és tartozékaik összessége.
Az újonnan kezdett méhészkedést (méhtartást) a tevékenység megkezdésétől számított nyolc napon belül kell bejelenteni a méhek tartási helye szerint illetékes települési önkormányzat, fővárosban a kerületi önkormányzat jegyzőjénél, aki a méhészt nyilvántartásba veszi.
Amennyiben a méhek állandó tartási helye nem a méhész lakóhelyével összefüggő területen (udvarban, kertben, stb.) van, a méhész köteles a méhek tartási helyén a nevét, lakcímét, telefonszámát, a tárolási helyen lévő méhcsaládok számát egy legalább 40x30 cm nagyságú táblán jól látható módon feltüntetni.
Ha a méhész a méhészkedést (méhtartást) nem kívánja folytatni, úgy azt legkésőbb nyolc napon belül bejelenti a méhek tartási helye szerint illetékes települési önkormányzat, fővárosban a kerületi önkormányzat jegyzőjénél, aki a méhészt a nyilvántartásból törli.
A kérelem kötelező tartalma
· a méhész neve,
· a méhész lakcíme,
· a méhek állandó telephelye,
· a vándoroltatáshoz kiadott állatorvosi igazolás száma, kiadás helye és ideje,
· a méhek utolsó tartási helye,
· a jelenlegi vándortanya pontos megjelölése,
· a kaptárak száma,
· a méhcsaládok száma,
· a letelepedés pontos ideje.
Eljáró szervezeti egység
Hatósági Osztályvezető
Ügyintézési határidő
Kiszállítás esetén: a kiszállítást megelőző
Beszállítás esetén: a beszállítás megtörténtét követő hetvenkét órán belül
Az eljárás illetékmentes
Az eljárás jogi alapja
70/2003. (VI. 27.) FVM rendelet a méhállományok védelméről és a mézelő méhek egyes betegségeinek megelőzéséről és leküzdéséről
